Constance av Antiokia

Constance av Antiokia (født 1127, død 1163) var en prinsesse og regjerende av fyrstedømmet Antiokia (en korsfarerstat) fra 1130 og fram til sin død.

Constance var den eneste datteren til Bohemund II av Antiokia og hans hustru Alice, prinsesse av Jerusalem. Hun ble prinsesse av Antiokia da hun var kun fire år gammel under regentskapet til Balduin II av Jerusalem (1130–1131) og Fulko av Jerusalem (1131–1136). Hennes mor Alice ønsket ikke at fyrstedømmet skulle gå til Constance, og ville heller herske over det i eget navn. 

Alice forsøkte å inngå en allianse med den muslimske atabeg av Mosul, Zengi, og gikk så langt som å tilby å gifte bort Constance til en muslimsk prins, noe som var både en religiøs og politisk umulighet og en uhyrlighet på denne tiden, og denne planen ble forhindret av Alices far Balduin II, som deretter forviste sin datter fra Antiokia.

I 1135 forsøkte Alice på nytt å ta kontroll over fyrstedømmet og søkte en ektemann for Constance i Manuel I Komnenos av Østromerriket, den gang en arving til den bysantinske keisertronen. Fulko forviste Alice på nytt og gjenetablerte regentskapet for Constance. I 1136, fortsatt et barn, ble Constance gift med Raymond av Poitiers, sønn av hertug Vilhelm IX av Aquitaine, som adelen hadde skaffet i Europa i all hemmelighet. Alice ble lurt til å tro at Raymond skulle gifte seg med henne, og ydmyket forlot hun Antiokia for godt mens bryllupet ble gjennomført. 

Fra ekteskapet mellom Constance og Raymond ble det født tre barn:

 Bohemund III av Antiokia, som etterfulgte henne i 1163
 Maria av Antiokia (1145–1182), gift med (da omdøpt til «Xena») keiser Manuel I Komnenos
 Filippa av Antiokia, elskerinne av keiser Andronikos I Komnenos

I 1149 ble Raymond drept i slaget ved Inab og Constance giftet seg på nytt i 1153 til Reynald av Châtillon, en fransk ridder som tjenestegjorde i det andre korstog, og som ved dette giftemålet ble han medhersker av Antiokia. Fra dette ekteskapet fødte Constance en datter:

 Agnes av Antiokia (1154–1184), gift med Béla III av Ungarn

Ifølge noen kilder fikk Constance og Reynald ytterligere en datter ved navn Jeanne, som muligens ble den andre hustruen til italienske marki Boniface I av Montferrat.Champagne Nobility

Reynald av Châtillon ble tatt til fange i 1160 og tilbrakte de neste 16 årene i et fengsel i Aleppo. Det oppsto en krangel mellom Constance og hennes sønn Bohemund III, som forsøkte å gripe makten i Antiokia. Et opprør brøt ut, og Constance ble forvist fra byen. Hun døde i 1163.

 Referanser 

Kategori:Fødsler i 1127
Kategori:Dødsfall i 1163
Kategori:Regenter av Antiokia
Kategori:Personer knyttet til korstogene